Nyeste Skilderie af Kiøbenhavn, 1822-05-21
Hr. Bullock foreviser i London en Prospecaf Nordcap, i hvis Forgrund sees to laplandske Boliger, een som Vinter og en anden som Sommeropholdsted. Den ene er en formis mosbedækket Hytte, den anden en med Tøi overtrukken utilhugget Bjælke. Ved Siden af Teltet befinder et laplandsk Ægtepar sig med sine Børn, der allerede i afvigte Sommer blev indført her af Bullock, tilligemed hans Hjord af Rensdyr. Disse Folk ere klædte i deres Lands Dragt af Dyreskind, og bidrage meget til det Maleriske i Fremstillingen. Huusgeraad, Slæder, Fiskegarn ne, ligge omkring samme. Begge Lapperne udmærke sig ved deres smaa Figur og Nationaltræk. J Midten af Rummet staaer mellem begge Boliger en Flok Rensdyr, der i denne Aarstid, hvor de sædvanligen miste deres Tagger, endnu i denne indelukkede Tilstand ere saa smukke som i den fri Luft, Man har i Sinde at forplante dem i Engelland. Det antages, at i Egnen af Bagshot-Heath, og omkring Wimbleton Country, hvor det islandske Mos, Rensdyrets egentlige Føde, i saa stor Overflødighed voxer, mange Tusinde saadanne Dyr ville kunne finde deres Næring, og forsyne saavel de engelske Torve med Vildt til let Priis, som de engelske Cabrioletter med et nyt Slags - Heste. Maaskee man om faa Aar vil see Britterne ikke allene overalt kjøre med Dampvogne, men endog, som Laplænderne, i Slæder, med Rensdyr for – Maaden, hvorpaa hiint laplandske Ægtepar er kommet fra Tarvelighedens Hjem til Overdaadighedens Middelpunkt, er følgende: Som bekiendt havde Nordmanden Ole Sandesen den Plan, at forplante Rensdyr til Norge. Han solgte sin Eiendom, og reiste igjennem det nordlige Europa, over Siberien, Finland og Rusland, til Lapmarken, for at lære at kjende de bedste Arter Rensdyr. J det sidste Land kjøbte han af en velhavende anseet Landmand en heel Hjord af disse Dyr. Karina, Landmandens Datter, Laplænderinden i Bullocks Udstilling, og Jens, hendes Mand, vare den af Ole Sandesen kjøbte Hjord Røgtere. Begge Lapper syntes fra Ungdommen af at have havt Godhed for hinanden. Jens havde, kort for Ole kjøbte Hjorden, bedet om Kari nas Haand, men Faderen nægtede ham den. Ole foreslog den ulykkelige Elsker at følge med Hjorden; saa sjeldent det end er Tilfældet, og saa tungt det faldt Ynglingen, besluttede han do at forlade sit Fædreneland. Fortvivlet over Skil missen fra sin Kiereste løb Karina bort fra Forældrenes Huus og ilede efter ham. J Kirke sognet Røraas blev hun viet til Jens, og ledsagede Nordmanden Ole Sandesen, saavel som den udvandrende Rensdyrehjord, 800 engelske Mile langt over de ødeste Egne og høieste Fielde, indtil Seerdalens snedækkede Toppe, hvor Hjorden blev anbetroet til en svensk Forpagter, Georg Figeland. Da Kongen af Sverrig erfarede, at Ole havde udført en for hans Land saa velgjørende Plan, forærede han ham adskillige Summer Penge, hvorved den kjekke Nordmand blev opmuntret til, at gjøre en anden Reise i dette Øiemed. Han betroede sit Establissement til Figeland, under umiddelbart Opsyn af Jens og Karina, og reiste til det yderste Norden, for at indkjøbe flere Rensdyr. Siden den Tid vare tre Aar henrundne, og man havde ikke hørt noget mere fra OlSandesen. Rensdyrhjorden i Seerdalen led imidlertid meget af Ulvene, der fra Lapland vare dragne efter dem, og under Vandringen over de norske Fielde meget havde formeret sig. Jndbyggerne i Christiansand og Omegnen saae sig omsider nødsagede til at samle Bidrag til Anskaffelsen af Gift, for at udrydde disse farlige Gjæster. Af Gierrighed solgte Figeland ikke allene endeel Rensdyr, og slagtede andre, men han gav ogsaa Jens og Karina med deres Børn Afskeed. Disse Stakler manglede al Understøttelse og hvert Hielpemiddel til at kunne vende tilbage til deres Land, efter hvis Sædvaner de vare aldeles udygtige til at drive Agerdyrkning. Jammerfulde vandrede de, bedende om Almisse, gjennem dette saa sparsomt befolkede Land, indtil Stravanga, hvor man, fordi Befolkningen er noget anseeligere og mere velhavende, ydede dem rigelig Understøttelse, men dog intet Middel til igjen at kunne naae deres Fædreneland. "Omtrent paa den Tid, siger Bullock, Eieren af de derværende Rensdyr: "forlod jeg Engelland, for at kjøbe Rensdyr i svensk Finland, hvilke jeg, ligesom Ole Sandesen, vilde søge at forplante i mit Fædreneland. Paa min Overfart fra Kiel til Kjøbenhavn med Dampbaaden, erfarede jeg, at en norsk Godseier allerede havde gjort en Reise i samme Øiemed. Denne Efterretning bevægede mig til at vælge en anden Vei, jeg gik fra Helsingøer til Gothenborg, og derfra til Strømstad, hvorfra jeg i en stor Baad satte over til Christiansand. Derfra gik jeg snart til Lands, snart til Vands, til Flekkefjord. Endeligen naaede jeg Figelands Fielde, og afkjøbte ham Alt, hvad der endnu var tilbage af Ole Sandesens Hjord. Da jeg forespurgte mig om en laplandsk Røgter, fik jeg at vide, at den til Hjorden hørende Røgter sandsynligviis endnu befandt sig i Stravang. Jeg ilede strax did, og efter faa Dages Forløb, vare Jens og Karina igjen hos deres Rensdyr. Med Glæde samtykkede de i, at følge med disse til Engelland, og begge tilstaae nu med Taknemmelighed, at de der modtagne rige Gaver fuldkomment have erstattet dem deres overstandne Lidelser."